ᱠᱩᱞᱞᱩ

ᱠᱩᱞᱞᱩ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮ ᱠᱩᱞᱞᱩ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱣᱟ ᱵᱷᱩᱸᱴᱚᱨ ᱨᱮ ᱩᱰᱟᱹᱱ ᱰᱟᱹᱦᱤ ᱠᱷᱚᱱ ᱑᱐ ᱠᱤᱞᱚᱢᱤᱴᱚᱨ (᱖.᱒ ᱢᱤᱞ) ᱠᱚᱧᱮ ᱨᱮ ᱠᱩᱞᱞᱩ ᱠᱩᱞᱞᱩ ᱜᱷᱟᱴᱤ ᱨᱮ ᱵᱤᱭᱟᱥ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾

ᱠᱩᱞᱞᱩ ᱜᱷᱟᱴᱤ ᱢᱟᱱᱟᱞᱤ ᱟᱨ ᱞᱟᱨᱜᱤ ᱛᱟᱞᱟ ᱵᱭᱟᱥ ᱜᱟᱰᱟ ᱤᱫᱤ ᱛᱮ ᱵᱮᱱᱟᱣ ᱟᱠᱟᱱᱟ ᱢᱤᱫ ᱚᱥᱟᱨ ᱵᱤᱥᱟᱹᱨ ᱡᱷᱤᱦ ᱜᱷᱟᱴᱤ ᱠᱟᱱᱟ ᱾ ᱱᱚᱣᱟ ᱜᱷᱟᱴᱤ ᱟᱡᱟᱜ ᱢᱚᱱᱫᱤᱨ ᱟᱨ ᱫᱮᱣᱫᱟᱨ ᱟᱨ ᱫᱮᱣᱫᱟᱨ ᱨᱮᱱᱟᱜ ᱵᱤᱨ ᱟᱨ ᱥᱮᱣ ᱵᱟᱜᱟᱱ ᱠᱷᱚᱱ ᱰᱷᱚᱠᱤ ᱵᱩᱨᱩ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾ ᱵᱭᱟᱥ ᱜᱟᱰᱟ ᱨᱮᱱᱟᱜ ᱠᱚᱨᱥ ᱫᱮᱣᱫᱟᱨ ᱵᱤᱨ ᱥᱟᱶ ᱱᱟᱯᱟᱭ, ᱠᱞᱮᱰ ᱨᱮᱱᱟᱜ ᱥᱟᱠᱥᱮᱥᱚᱱ (succession) ᱫᱚ ᱥᱮᱞᱮᱫᱟ, ᱠᱚᱢ ᱪᱟᱹᱴᱟᱹᱱᱤ ᱜᱷᱮᱸᱭ ᱨᱮ ᱫᱮᱣᱫᱟᱨ ᱨᱮᱱᱟᱜ ᱫᱟᱨᱮ ᱪᱮᱛᱟᱱ ᱨᱮ ᱾ ᱠᱩᱞᱞᱩ ᱜᱷᱟᱴᱤ ᱯᱤᱨ ᱯᱚᱸᱡᱟᱞ, ᱦᱩᱰᱤᱧ ᱦᱮᱢᱟᱞ ᱵᱩᱨᱩ ᱟᱨ ᱢᱟᱨᱟᱝ ᱦᱮᱢᱟᱞ ᱵᱩᱨᱩ ᱥᱤᱢᱟᱹ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾

 ᱚᱛᱱᱚᱜ 
ᱠᱩᱞᱞᱩ ᱥᱚᱦᱚᱨ ᱨᱮᱱᱟᱜ ᱩᱥᱩᱞ ᱑,᱒᱗᱘ ᱢᱤᱴᱚᱨ (᱔,᱑᱙᱓ ᱯᱷᱤᱴ) ᱢᱮᱱᱟᱜᱼᱟ ᱾ ᱱᱚᱣᱟ ᱵᱭᱟᱥ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱢᱤᱫ ᱢᱩᱬ ᱜᱚᱲᱚ ᱤᱡ ᱜᱟᱰᱟ, ᱥᱚᱨᱣᱟᱨᱤ, ("ᱥᱤᱵᱽᱼᱵᱟᱲᱤ" ᱠᱷᱚᱱ ᱦᱟᱛᱟᱣ ᱟᱠᱟᱱᱟ) ᱯᱟᱪᱮ ᱥᱮᱫ ᱯᱟᱱᱛᱮ ᱟᱨ ᱥᱴᱤᱯᱟᱨ (steeper) ᱞᱩᱜᱽᱼᱜᱷᱟᱴᱤ ᱥᱮᱫ ᱥᱮᱱ ᱮᱱᱟ ᱾ ᱠᱩᱞᱞᱩ ᱥᱟᱢᱟᱝ ᱨᱮ ᱢᱤᱫ ᱚᱥᱟᱨ ᱵᱤᱥᱟᱹᱨ ᱵᱩᱨᱩ ᱩᱥᱩᱞ ᱢᱮᱱᱟᱜᱼᱟ ᱡᱟᱦᱟᱸ ᱨᱮ ᱵᱤᱡᱽᱞᱤ ᱢᱟᱦᱟᱫᱮᱣ, ᱵᱩᱨᱩ ᱨᱤᱱᱤᱡ ᱵᱤᱧ ᱟᱨ ᱯᱩᱮᱰ ᱟᱹᱛᱩ ᱨᱮ ᱢᱚᱱᱫᱤᱨ ᱢᱮᱱᱟᱜᱼᱟ ᱾ ᱩᱥᱩᱞ ᱠᱷᱚᱱ ᱮᱴᱟᱜ ᱢᱚᱬᱤᱠᱚᱨᱚᱱ ᱜᱷᱟᱴᱤ, ᱯᱟᱨᱵᱟᱛᱤ ᱜᱟᱰᱟ ᱥᱟᱶ, ᱱᱚᱣᱟ ᱵᱷᱩᱸᱴᱟᱨ ᱨᱮᱱᱟᱜ ᱡᱚᱲᱟᱣ ᱰᱟᱦᱟᱨ ᱨᱮ ᱵᱭᱟᱥ ᱥᱟᱞᱟᱜ ᱡᱚᱲᱟᱣ ᱟᱠᱟᱱᱟ ᱾ ᱠᱩᱞᱞᱩ ᱨᱮᱱᱟᱜ ᱮᱛᱚᱢ ᱨᱮ ᱵᱷᱩᱸᱴᱟᱨ ᱥᱚᱦᱚᱨ, ᱵᱟᱦᱨᱮ (ᱚᱱᱱᱤ, ᱵᱟᱸᱡᱟᱨ ᱟᱨ ᱥᱤᱨᱟᱡᱽ ᱜᱷᱟᱴᱤ ᱥᱮᱫ) ᱟᱨ ᱢᱟᱱᱰᱤ (ᱢᱟᱱᱰᱤ ᱦᱚᱱᱚᱛ ᱨᱮ) ᱢᱮᱱᱟᱜᱼᱟ । ᱱᱟᱜᱟᱢᱤᱭᱟᱹ ᱞᱮᱠᱟᱛᱮ ᱠᱩᱞᱞᱩ ᱥᱤᱢᱞᱟ ᱠᱷᱚᱱ ᱥᱤᱨᱟᱡᱽ ᱜᱷᱟᱴᱤ ᱛᱟᱞᱟ ᱠᱷᱚᱱ ᱟᱨ ᱯᱟᱪᱮ ᱨᱮ ᱡᱚᱜᱤᱱᱫᱚᱨᱱᱚᱜᱚᱨ ᱟᱨ ᱠᱟᱝᱜᱽᱲᱟ ᱥᱮᱱᱚᱜᱼᱟ ᱾ ᱠᱚᱧᱮ ,ᱟᱱᱟᱞᱤ ᱥᱚᱦᱚᱨ ᱢᱮᱱᱟᱜᱼᱟ, ᱱᱚᱣᱟ ᱨᱚᱥᱛᱟᱝ ᱠᱷᱚᱱ ᱞᱟᱦᱳᱞ ᱟᱨ ᱥᱯᱤᱛᱤ ᱜᱷᱟᱴᱤ ᱥᱮᱫ ᱥᱮᱱᱚᱜᱼᱟ ᱾ ᱢᱤᱫ ᱫᱟᱜᱦᱚᱭ ᱨᱮ ᱯᱩᱨᱟᱹ ᱵᱚᱱᱚᱫᱚᱞ ᱧᱮᱢ ᱫᱟᱨᱮᱭᱟ ᱠᱚ ᱪᱮᱫᱟᱜ ᱪᱮ ᱢᱟᱱᱟᱞᱤ ᱨᱮᱱᱟᱜ ᱠᱚᱧᱮ ᱨᱮ ᱞᱤᱣᱟᱨᱰ ᱟᱨ ᱟᱹᱰᱤ ᱨᱚᱦᱚᱲ ᱵᱩᱨᱩ ᱴᱷᱟᱶ ᱥᱮᱫ ᱨᱟᱠᱟᱵ ᱞᱟᱹᱜᱤᱫ ᱛᱮ ᱢᱤᱫ ᱵᱩᱨᱩ ᱥᱤᱢᱟᱹ ᱨᱮᱱᱟᱜ ᱟᱹᱰᱤ ᱩᱥᱩᱞ ᱥᱮᱫ ᱨᱟᱠᱟᱵ ᱟ ᱾

 ᱦᱚᱲ ᱞᱮᱠᱷᱟ 
᱒᱐᱑᱒ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱩᱞᱞᱩ ᱨᱤᱱ ᱦᱚᱲ ᱮᱞ ᱔᱓᱗,᱙᱐᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱩᱞᱞᱩ ᱨᱮ ᱠᱚᱲᱟ ᱟᱜ ᱮᱞ ᱒᱒᱕,᱔᱕᱒ ᱠᱚᱲᱟ ᱢᱮᱱᱟᱜ ᱠᱚᱣᱟ ᱟᱨ ᱛᱤᱨᱞᱟᱹ ᱟᱜ ᱮᱞ ᱒᱑᱒,᱔᱕᱑ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱠᱩᱞᱞᱩ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱔᱒ ᱛᱤᱨᱞᱟᱹ ᱟᱜ ᱢᱮᱱᱟᱜᱼᱟ ᱱᱚᱣᱟ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱠᱷᱚᱱ ᱰᱮᱦᱮᱨ ᱜᱮᱭᱟ ᱾ ᱠᱩᱞᱞᱩ ᱨᱮᱱᱟᱜ ᱥᱮᱪᱮᱫ ᱫᱚᱨ ᱗᱙.᱔᱐% ᱢᱮᱱᱟᱜᱼᱟ ᱱᱤᱛ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱘᱗.᱓᱙% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱗᱐.᱙᱑% ᱢᱮᱱᱟᱜᱼᱟ ᱾

 ᱦᱚᱨ ᱰᱟᱦᱟᱨ 

ᱩᱰᱟᱹᱱ
ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ (ᱟᱭᱤᱮᱴᱤᱮ ᱠᱳᱰ ᱠᱮᱭᱩᱭᱩ) ᱵᱷᱩᱸᱴᱚᱨ ᱥᱚᱦᱚᱨ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱠᱩᱞᱞᱩ ᱥᱚᱦᱚᱨ ᱴᱮᱱᱟᱜ ᱮᱛᱚᱢ ᱨᱮ ᱑᱐ ᱠᱤᱞᱚᱢᱤᱴᱚᱨ (᱖.᱒ ᱢᱤᱞ) ᱨᱮ ᱯᱟᱨᱵᱟᱛᱤ ᱟᱨ ᱵᱭᱟᱥ ᱜᱟᱰᱟ (latitude 31.8763 N and longitude 77.1541 E) ᱨᱮᱱᱟᱜ ᱡᱚᱲᱟᱣ ᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾ ᱩᱰᱟᱹᱱ ᱰᱟᱹᱦᱤ ᱫᱚ ᱠᱩᱞᱞᱩᱼᱢᱟᱱᱟᱞᱤ ᱩᱰᱟᱹᱱ ᱰᱟᱹᱦᱤ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱟᱨ ᱢᱤᱫ ᱠᱤᱞᱚᱢᱤᱴᱚᱨ ᱠᱷᱚᱱ ᱰᱮᱦᱮᱨ ᱡᱤᱞᱤᱧ ᱨᱟᱱᱵᱮ ᱢᱮᱱᱟᱜᱼᱟ ᱾ ᱤᱱᱰᱤᱭᱟᱱ ᱮᱭᱟᱨᱞᱟᱭᱤᱸᱥ ᱟᱨ ᱛᱟᱨᱟ ᱱᱤᱡᱤ ᱮᱭᱟᱨᱞᱟᱭᱤᱱ ᱥᱩᱨ ᱩᱰᱟᱹᱱ ᱰᱟᱹᱦᱤ ᱞᱟᱹᱜᱤᱫ ᱛᱮ ᱱᱤᱭᱟᱹᱢ ᱞᱮᱠᱟᱛᱮ ᱩᱰᱟᱹᱜᱼᱟ ᱾ ᱰᱮᱠᱠᱟᱱ ᱪᱟᱨᱡᱨᱥ ᱟᱜ ᱜᱚᱲᱚ ᱛᱮ ᱦᱮᱢᱟᱞᱵᱩᱨᱩ ᱵᱩᱞᱥ ᱫᱚ ᱒ ᱟᱯᱨᱤᱞ ᱒᱐᱑᱔ ᱠᱷᱚᱱ ᱮᱦᱚᱵᱟᱜ ᱠᱩᱞᱠᱩᱼᱪᱚᱱᱰᱤᱜᱤᱰᱼᱠᱩᱞᱠᱩ ᱥᱮᱠᱴᱚᱨ ᱨᱮ ᱘ ᱥᱤᱴᱟᱨ ᱩᱰᱟᱹᱱ ᱜᱟᱰᱤ ᱫᱤᱱᱟᱹᱢ ᱦᱤᱞᱚᱜ ᱵᱟᱨᱭᱟ ᱠᱷᱚᱱ ᱯᱮᱭᱟ  ᱩᱰᱟᱹᱣ ᱮᱦᱚᱵ ᱟᱠᱟᱫᱼᱟ ᱾

ᱪᱚᱱᱰᱤᱜᱚᱰ ᱩᱰᱟᱹᱱ ᱰᱟᱹᱦᱤ ᱥᱩᱨ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾

ᱥᱚᱲᱚᱠ
ᱠᱩᱞᱞᱩ ᱠᱷᱚᱱ ᱫᱤᱞᱞᱤ ᱫᱷᱟᱵᱤᱡ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑ ᱠᱷᱚᱱ ᱪᱚᱱᱰᱤᱜᱚᱰ ᱫᱷᱟᱵᱤᱡ ᱟᱨ ᱚᱱᱰᱮ ᱠᱷᱚᱱ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱑ ᱛᱮ ᱥᱮᱴᱮᱨ ᱫᱟᱨᱮᱭᱟ ᱠᱚ ᱱᱚᱣᱟ ᱵᱤᱞᱟᱥᱯᱩᱨ, ᱥᱩᱱᱫᱚᱨᱱᱚᱜᱚᱨ ᱟᱨ ᱢᱟᱱᱰᱤ ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱫᱤᱞᱞᱤ ᱠᱷᱚᱱ ᱪᱤᱱᱰᱤᱜᱚᱰ ᱨᱮᱱᱟᱜ ᱵᱟᱥ ᱛᱮ ᱥᱚᱲᱚᱠ ᱨᱮᱱᱟᱜ ᱥᱟᱸᱜᱤᱧ ᱒᱖᱐ ᱠᱤᱞᱚᱢᱤᱴᱚᱨ (᱑᱖᱐ ᱢᱤᱞ) ᱢᱮᱱᱟᱜᱼᱟ ᱟᱨ ᱪᱚᱱᱰᱤᱜᱚᱰ ᱠᱡᱚᱱ ᱠᱩᱞᱞᱩ ᱒᱕᱒ ᱠᱤᱞᱚᱢᱤᱴᱚᱨ (᱑᱕᱗ ᱢᱤᱞ) ᱢᱮᱱᱟᱜᱼᱟ; ᱫᱤᱞᱞᱤ ᱠᱷᱚᱱ ᱠᱩᱞᱞᱩ ᱨᱮᱱᱟᱜ ᱜᱩᱴ ᱥᱟᱸᱜᱤᱧ ᱕᱑᱒ ᱠᱤᱞᱚᱢᱤᱴᱚᱨ (᱓᱑᱘ ᱢᱤᱞ) ᱢᱮᱱᱟᱜᱼᱟ ᱾

 ᱨᱤᱡᱷᱟᱹᱣ 

ᱥᱟᱹᱠᱷᱭᱟᱹᱛ

 ᱵᱟᱦᱨᱮ ᱡᱚᱱᱚᱲ 

 News and videos of Kullu
 Himachal Tourism website
 Malana, IGNCA archive
 International Roerich Memorial Trust


Category:Hill stations in Himachal Pradesh
Category:Cities and towns in Kullu district